Lav et referat af nedenstående tekst:

Tekst:
Da Mette Grith Stage, forsvareren for den 37-årige tiltalte i sagen om Mia Skadhauge Stevns død, torsdag vendte hjem til sit hotel i centrum af Aalborg, var der tikket en trussel ind i stjerneadvokatens Instagram-indbakke. Det skriver BT.dk , der henviser til et billede på hendes story. TV2 Nord har også set billedet. Se herunder. Her skriver en bruger på det sociale medie at 'hun bør kigge sig for, når hun går over vejen.' 'Dit arbejde er at hjælpe en morder med at finde på en løgnhistorie. Du skal ikke gå og vise dit ansigt rundt omkring i Aalborg,' lød det videre. Overfor BT siger Mette Grith Stage at selvom hun har fået en masse hadbeskeder og tilsvininger, hvor hun skal tale den tiltaltes sag, er det anderledes med en decideret trussel. - Det er klart, at det første jeg tænker, er, om nogen har set mig. Jeg har lige været en tur i 7-Eleven for at købe en sodavand, og efterfølgende er jeg gået rundt i Aalborgs gader, hvorefter jeg kommer tilbage til hotellet og pludselig får sådan en besked, forklarer hun til BT. Mette Grith Stage ønsker ikke at politianmelde sagen. I stedet håber hun ved at dele billedet, at det kan have en 'præventiv effekt.' Hun har tidligere fortalt TV2 Nord at hun har fuld forståelse for at sagen vækker mange følelser hos folk. Det har det også gjort ved hende selv. - Det har været helt forfærdeligt, sagde hun i går efter retssagens anden dag, hvor hendes klient i detaljer fortalte om parteringen af den 22-årige pige, der forsvandt den skæbnesvangre februar-nat sidste år. Forsvarsadvokaten har netop taget plads i Retten i Aalborg, hvor tredje retsdag netop er startet. Du kan følge retssagen mod den tiltalte 37-årige lige nu på TV2nord.dk .

Referat:
'Kig dig for når du går over vejen.'